होलिकाष्टक: 8 दिन तक शुभ कार्य रुके
रविवार को 5 मार्च से 8 मार्च के लिए सभी शुभ कार्यों पर रोक लग जाएगी। यह रोक होलिका दहन के साथ हटेगी। मान्यता है कि हिरण्यकश्यप ने भक्त प्रहलाद को इन 8 दिनों में उन्हें मारने के लिए यातनाएं दी थी। इसलिए इन दिनों शुभ कार्यों पर रोक रहती है।
पं. लक्ष्मीनारायण शर्मा बताते है कि पौराणिक कथा है कि होलिकाष्टक के पहले दिन यानि फाल्गुन शुक्ल अष्टमी को भगवान शिव ने क्रोधित होकर कामदेव को नष्ट किया था। स्कंद पुराण में उल्लेख मिलता है कि हिरण्य कश्यप ने अपने विष्णु भक्त पुत्र प्रहलाद को मारने के लिए इसी दिन से तरह की यातनाएं दी थी। होलिका दहन के लिए प्रहलाद की बुआ, प्रहलाद को लेकर होली में बैठी थी। होलिका भस्म हो गई थी और प्रहलाद बच गए, इसीलिए फाल्गुन शुक्ल अष्टमी से पूर्णिमा तक शुभ कार्य प्रतिबंधित रहते हैं। इन 8 दिनों तक होलिकाष्टक का दोष माना जाता हैं। दोष के कारण ही शुभ कार्यों पर प्रतिबंध रहता है। इन दिनों में मांगलिक कार्य सहित अन्य शुभ कार्यों पर रोक रहती है।
16 संस्कारों पर रहती है रोक
होलिकाष्टक के दौरान 16 संस्कार नामकरण, गृह प्रवेश यज्ञोपवीत संस्कार, विवाह आदि पर रोक रहती हैं। इस दौरान यह काम नहीं किए जाते हैं। मान्यता है कि अगर कोई यह कार्य करता है तो यह सुखद व शुभ नहीं होते हैं।
चैत माह में घर के बाहर सोने की मनाही
होली के बाद गर्मी शुरू हो जाती हैं। ग्रामीण एवं शहरी क्षेत्रों में गर्मी के मौसम में लोग छत या घर के बाहर सोते हैं। किवदंती है कि चैत्र माह में घर के बाहर सोना शुरू करने से चिंता बढ़ती है। जीवन में परेशानी आती है। इसलिए परंपरा है कि जो लोग गर्मी में बाहर सोते है, वह फाल्गुन पूर्णिमा से छत या घर के बाहर सोना शुरू कर देते हैं। ग्रामीण अंचल में इस परंपरा पर पूरा तरह जोर दिया जाता है।
bho_Deva hin_Deva hin_Deva hin_Deva hin_Deva hin_Deva hin_Deva